Ikviena persona var apdrošināt savu vispārējo civiltiesisko atbildību. Tas uzņēmu var pasargāt no nepatīkamiem pārbaudījumiem, kas var radīt apdraudējumu biznesam un uzņēmuma reputācijai. Uzņēmuma vadītājam ir grūti izsekot līdzi katra tā darbinieka darbībām darba laikā, taču uzņēmums par katru no saviem darbiniekiem ir civiltiesiski atbildīgs, kā arī atbildību jāuzņemas par visiem procesiem uzņēmējdarbības ietvaros neatkarīgi, vai tas ir ražošanas vai pakalpojumu sniegšanas process. Katra no uzņēmējdarbības jomām ir unikāla, un katrā no tām ir ļoti specifiski procesi, kuru laikā var tikt pieļautas liktenīgas kļūdas vai nejaušības, kuru rezultātā var rasties zaudējumi citām personām.  Virknei uzņēmējdarbības jomu saskaņā ar Latvijas Republikas normatīvo aktu prasībām vispārējās civiltiesiskās atbildības apdrošināšana ir noteikta par obligātu nosacījumu, lai varētu iegūt atļauju veikt konkrēto darbību. Piedāvājam apdrošināt vispārējo civiltiesisko atbildību šādu jomu uzņēmumiem, kuriem vispārējās civiltiesiskās atbildības apdrošināšana ir obligāta prasība: būvdarbu veicējiem, jonizējošā starojuma avotu operatoriem, apsardzes darbības veicējiem, hidrotehnisko būvju valdītājiem, publisku pasākumu organizētājiem, nodokļu un citu maksājumu reģistrēšanas elektronisko ierīču un iekārtu apkalpotājiem, medicīnisko ierīču īpašniekiem vai turētājiem, uzņēmumiem, kuru komercdarbība saistīta ar sprāgstvielām un spridzināšanas ietaisēm. Paredzot katrā uzņēmējdarbības nozarē specifiskās iespējamās situācijas, piedāvājam civiltiesiskās atbildības apdrošināšanu arī šādu jomu uzņēmumiem, kuri apdrošināšanu var iegādāties brīvprātīgi: produkcijas ražotāji un izplatītāji, autoservisi, automazgātavas, nekustamā īpašuma pārvaldītāji un apsaimniekotāji, jebkuras citas uzņēmējdarbības jomas uzņēmumi.